# המשחק שלכם – שלב 2 – רכיבים פורמליים

בחרו N+1 מהרעיונות שהעליתם במטלה הקודמת (כאשר N הוא מספר חברי הצוות). פרטו כל אחד מהרעיונות בהתאם לרכיבים הפורמליים שנלמדו בשיעור. בפרט:

1. כמה **שחקנים** יהיו? האם יהיה אפשר לשחק את המשחק עם פחות/יותר שחקנים? מה יהיו דפוסי האינטראקציה בין השחקנים (שיתופי/תחרותי וכו')? האם זה יכול להשתנות?
2. מה יהיו ה**יעדים** במשחק? איך המשחק יודיע לשחקן את היעדים שלו? האם השחקן יוכל לבחור יעדים אחרים?
3. מה יהיו ה**תהליכים** במשחק? מהם תהליכי-ההתחלה? מה תהיה **לולאת הליבה** (core game loop)? מה יהיו תהליכי-הסיום? איך השחקן ילמד על התהליכים? איך התהליכים ישפיעו על חוויית השחקן?
4. מה יהיו ה**חוקים** במשחק? – חוקים המגבילים את פעילות השחקן, וחוקים קובעים תוצאות של פעולות? איך השחקן ילמד את החוקים? איך החוקים ישפיעו על חוויית השחקן?
5. מה יהיו ה**משאבים** במשחק? איך המשאבים הללו יועילו לשחקן? איך עיצוב המשחק יגרום לכך שהמשאבים יהיו נדירים? איך השחקן ילמד מה הם המשאבים? איך השחקן יוכל להשיג משאבים?
6. מה יהיו ה**עימותים** המרכזיים במשחק – בין השחקן למערכת (*מכשולים*), בין השחקן לשחקנים אחרים (*יריבים*), בין השחקן לעצמו (*דילמות*)? האם השחקן יוכל לבחור את העימותים? איך העימותים ישפיעו על חוויית השחקן?
7. מה יהיו ה**גבולות** של המשחק? איך ייראה העולם של המשחק – סגור או פתוח? עגול או שטוח? איך המשחק יראה לשחקן את הגבולות?
8. כמה **תוצאות** אפשריות יהיו למשחק, ומה הן יהיו? עד כמה התוצאה תלויה במזל לעומת כישרון? האם המשחק יהיה "סכום אפס", שיתופי, או מורכב?