

***העלאת משחקים לאתר itch.io***

**רקע**: אתר itch.io הוא אתר המיועד למפתחי-משחקים עצמאיים. הוא מאפשר להם לפרסם את המשחקים שלהם ולהציע אותם לציבור בחינם או בתשלום. במדריך זה נלמד מה לעשות אחרי שסיימנו לכתוב משחק ביוניטי, כדי שהמשחק יעלה לאתר itch.io.

**חלק א – מתבצע בסביבת יוניטי -** **יצירת קובץ להעלאה:**


* מתוך יוניטי, לכו לתפריט File ובתוכו ל Build Settings.
* בחלק העליון של הטופס יש רשימה של סצינות תחת הכותרת Scenes in Build. ודאו שכל הסצינות שאתם רוצים להעלות (אם יש יותר מאחת) אכן נמצאות ברשימה זו.
* בחלק השמאלי, תחת הכותרת Platform, יש לבחור WEBGL.
* אם מופיע כפתור Switch Platform יש ללחוץ עליו ולחכות כמה דקות עד שהיוניטי ימיר את הפרויקט שלכם ל WebGL.
* לחצו על Build ובחרו תיקיה **ריקה** כלשהי על המחשב שלכם.
* פתחו את התיקייה. תמצאו שם קובץ בשם index.html , וכן שתי תיקיות BUILD,TEMPLATEDATA,.
* לצורך בדיקה, הקליקו פעמיים על הקובץ index.html. הקובץ אמור להיפתח בדפדפן, ואתם אמורים לראות את המשחק שלכם בדפדפן.
* אחרי שוידאתם שהמשחק עובד, סמנו את כל תוכן התיקיה (index, build, templatedata) וכווצו אותם לקובץ zip אחד.

**חלק ב – מתבצע באתר itch.io – העלאת הקובץ:**

שלב ראשון - הרשמה: דורש שם משתמש ססמא ואימייל.


לאחר התחברות לוחצים על החץ של האפשרויות לייד שם המשתמש ואז יהיה ניתן לבחור אופציה

\*upload new project



תנו שם לפרויקט,

שימו לב שצריך לבחור KIND OF PROJECT, כלומר איזה סוג פרוייקט אתם מעלים (במקרה הזה יהיה HTML – ZIP ).

ישנה אופציה לדרוש תשלום מאנשים שירצו לשחק במשחק שלכם. 

לחצו על UPLOAD FILE ובחרו את הקובץ ZIP שלכם.

סמנו מתחת למקום העלאת הקובץ this file will be played in browser

על מנת שהמשחק שלכם ירוץ בדפדפן.

בחרו את גודל החלון של המשחק (בפיקסלים).

לבסוף לחצו save& view page והמשחק שלכם יופיע ותוכלו לשחק.

## מקורות

סרטונים ברשת: <https://www.google.com/search?q=how+to+upload+unity+game+to+itch.io>

סיכם: אור הדר