# המשחק שלכם – משוב

החליפו את מסמכי המשחק שלכם מהמטלות הקודמות (רעיון, רכיבים רשמיים, רכיבים דרמטיים, רכיבים דינמיים, מסמך השיווק) עם אחד הצוותים האחרים.

כיתבו לצוות השני הערות מנקודת-מבט של שחקנים פוטנציאליים. בפרט:

* האם שם המשחק, התיאור הקצר שלו, ושלושים השניות הראשונות, מספיק מושכים אתכם כשחקנים להוריד את המשחק ולשחק בו? אם לא, הציעו שיפורים.
* לגבי כל אחד מרכיבי המשחק המתוארים במסמך – עד כמה הרכיב הזה לדעתכם תורם לחוויית-השחקן? איך לדעתכם אפשר לשפר אותו?
* במה הרעיון הזה טוב יותר / טוב פחות ממשחקים אחרים דומים שאתם מכירים?

אם אתם יכולים להחליף ביניכם את הדגמים מנייר - שחקו בדגם מנייר של הצוות השני (כל חבר-צוות בנפרד), ותארו את חוויית-השחקן שלכם.

אם אי-אפשר להעביר את הדגם מנייר לקבוצה השניה – נסו למצוא אנשים אחרים בסביבתכם ולהעביר להם את הדגם כדי שיתנו לכם משוב.

לסיכום, כיתבו כל רעיון נוסף שיכול לדעתכם לתרום למשחק של הצוות השני. עזרו לחבריכם לתכנן משחק מנצח!!