# המשחק שלכם - רעיון למשחק - טיוטה

הדרך להגיע לרעיון אחד טוב, היא להתחיל מ-100 רעיונות, ולזרוק 99 מתוכם... הממציא האמריקני הידוע תומאס אדיסון רשם אלפי רעיונות, וכמעט כולם היו גרועים... אבל בסוף היו לו גם כמה רעיונות טובים ( <http://blog.idonethis.com/bad-ideas/> ).

מטרת המטלה היא לעודד אתכם לחשוב על הרבה רעיונות מקוריים ומעניינים למשחקים חדשים. יש לענות על n+1 שאלות, כאשר n הוא מספר חברי הצוות.

## שאלה 1: החיים שלך כמשחק

רשמו חמישה תחומים בחיים שלכם, שאפשר שאפשר לראות כמשחקים. תארו בקצרה מבנה-משחק עבור כל אחד מהתחומים: עצמים, קשרים ביניהם, התנהגויות, תהליכים, חוקים וכו'.

## שאלה 2: הילדות שלך כמשחק

רשמו חמישה משחקים שאהבתם לשחק כילדים. תארו מה בדיוק אהבתם בהם – מה הייתה חוויית-השחקן שלכם? תארו בקצרה איך אפשר להפוך אותם למשחקי מחשב.

## שאלה 3: ספרי-קריאה כמשחק

ציינו חמישה ספרי-קריאה שאהבתם, ולדעתכם אפשר להפוך למשחק. הציעו רעיונות איך אפשר לבנות משחק על-בסיס הספר. להרחבה: <https://writing.stackexchange.com/q/47021/40483>

## שאלה 4: משחקים לימודיים

רשמו חמישה נושאים שאפשר לדעתכם ללמד ע"י משחק, אבל בלי שהשחקנים ירגישו שהם לומדים. תארו תוכנית למשחק, והסבירו איך בדיוק הלמידה תשתלב עם חוויית המשחק.

## שאלה 5: משחקים ניסויים

קראו כאן http://www.experimental-gameplay.org רעיונות למשחקים ניסויים (experimental games), בחרו חמישה רעיונות, והסבירו איך הייתם רוצים לפתח אותם למשחקים מקוריים.

## שאלה 6: משחקים עצמאיים

קראו כאן https://www.indiecade.com/festival-2019 את רשימת הזוכים בכנס אינדיקייד האחרון (כנס מפתח משחקים עצמאיים), בחרו חמישה משחקים שזכו בפרס, ונסו לחשוב על רעיון דומה למשחק שלכם.

## שאלה 7: שילוב שני משחקים קיימים

אחת השיטות לחשוב על רעיונות מקוריים היא ליצור חיבורים מקריים ולא-צפויים בין רעיונות קיימים. בחרו 10 משחקי-מחשב ששיחקתם ואהבתם. חלקו אותם באקראי לחמישה זוגות. עבור כל זוג, הציעו רעיון מקורי למשחק המשלב מאפיניים של שני המשחקים בזוג.