# מטלה – רעיון למשחק / טיוטה

מטרת המטלה היא לעודד אתכם לחשוב על רעיונות מקוריים ומעניינים למשחקים חדשים. יש לענות על כל השאלות. מומלץ לפתור בקבוצות ולעשות סיעור מוחות.

1. **החיים שלך כמשחק**. רשמו חמישה תחומים בחיים שלכם, שאפשר שאפשר לראות כמשחקים. תארו בקצרה מבנה-משחק עבור כל אחד מהתחומים: עצמים, קשרים ביניהם, התנהגויות, תהליכים, חוקים וכו'.

2. **הילדות שלך כמשחק**. רשמו חמישה משחקים שאהבתם לשחק כילדים. תארו מה בדיוק אהבתם בהם – מה הייתה חוויית-השחקן שלכם?

3. **ספרי-קריאה כמשחק**. ציינו חמישה ספרי-קריאה שאהבתם, ולדעתכם אפשר להפוך למשחק. הציעו רעיונות איך אפשר לבנות משחק על-בסיס הספר. להרחבה: <https://writing.stackexchange.com/q/47021/40483>

4. **משחקים לימודיים/חינוכיים**. רשמו חמישה נושאים שאפשר לדעתכם ללמד ע"י משחק, אבל בלי שהשחקנים ירגישו שהם לומדים.

5. **ניתוח משחק**. בחרו משחק כלשהו, שחקו בו וכיתבו הערות ביומן שלכם. אל תסתפקו בתיאור המאפיינים של המשחק; תארו את הבחירות שעשיתם, כשחקנים, במהלך המשחק. מה יש במשחק שגרם לכם לפעול כפי שפעלתם? איזה רגעים במשחק היו טובים יותר או פחות, ומדוע? למה לדעתכם המעצבים תיכננו את המכניקה של המשחק כפי שהיא?

6. **בדיקת משחק**. בחרו משחק אחר כלשהו, שחקו בו והתבוננו בעצמכם תוך כדי המשחק. כתבו מה אתם עושים בכל רגע, ומה אתם מרגישים. נסו למלא עמוד שלם של הערות. עכשיו, תנו לחבר/ה לשחק באותו משחק וחיזרו על התרגיל. השוו בין שני דפי ההערות. מה המסקנות שלכם?