# המשחק שלכם –רכיבים דרמטיים – טיוטה

בחרו את אחד הרעיונות מהמטלה הקודמת, והמשיכו לפתח אותו לפי הסעיפים הבאים.

## א. אתגר ושעשוע

ענו על השאלות:

1. מי קהל היעד שלכם?
2. אילו כישורים יש לקהל היעד שלכם?
3. מה רמת המיומנות שלהם בכל אחד מהכישורים?
4. איך תיצרו איזון במשחק ביחס לרמת המיומנות של השחקנים?
5. איך תתנו לשחקנים יעדים ברורים?
6. איך תתנו לשחקנים תחושת משוב מיידית על ההישגים שלהם?
7. איך תשלבו בין מה שאנשים צריכים לעשות מבחינה פיזית, לבין מה שהם צריכים לחשוב עליו בזמן המשחק?
8. איך תוכלו למנוע הסחות-דעת וחשש מכישלון?
9. איך תיצרו סביבה שבה השחקנים מאבדים את התודעה העצמית ומתמקדים רק במשחק ובמשימות העומדות בפניהם?
10. איך תוכלו להפוך את פעילות המשחק למהנה כמטרה בפני עצמה?
11. איך תוכלו ליצור שעשוע – אפשרות לעשות דברים מעניינים תוך כדי המשחק, מעבר למטרת המשחק עצמה?

## ב. הנחת יסוד, דמויות וסיפור

ענו על השאלות:

1. מהי הנחת-היסוד למשחק שלכם – מהו סיפור הרקע? מה קרה לפני שהמשחק התחיל?
2. מי יהיו הדמויות המרכזיות? מי הגיבור, מי המתנגד, מה הן דמויות המשנה? איך הן תורמות לעלילה?
3. מה יהיה הסיפור? איך הסיפור מתפתח בהתאם לפעולות השחקן? איך מנגנון המשחק משתלב עם הסיפור?
4. איך ייראה העולם שבו מתנהל המשחק שלכם? מהם חוקי-הטבע בעולם זה?
5. ציירו את הקשת הדרמטית של הסיפור – הצגה, עימות, שיא, התרה.